આર્થિક દૃષ્ટિએ: આર્થિક દૃષ્ટિએ સિંહ રાશિના જાતકો માટે આ વર્ષ એકંદરે રાહત આપનારું છે. વર્ષના આરંભથી માર્ચ મહિના સુધી થોડો સમય કઠિન છે, ખર્ચ વધુ રહેશે, પરંતુ આવક હોવાથી ખાસ વાંધો નહીં આવે. આ સમય દરમિયાન તમારે આયોજન પૂર્વક રહેવું પડશે. બાદમાં રાહત મેળવી શકશો. શરૂઆતના સમયમાં ઘરખર્ચ પાછળ નાણા વધુ વેડફાય તેવું બની શકે છે. ૦૬ માર્ચ બાદ દરેક કાર્યમાં વૃદ્ધિ થતાં રાહત જેવું રહેશે. મે-જૂનમાં નાણા પ્રવાહ વધુ સારો રહેશે. જુલાઈ-આૅગસ્ટ મહિનામાં વળી પાછા ખર્ચા વધવાનો યોગ છે. જૂન-જુલાઈમાં સટ્ટાકીય કાર્યોમાં ખૂબ જ ધ્યાન રાખવું પડશે. ખોટા રોકાણ ન થઈ જાય તેવું ધ્યાન રાખવું પડશે. નોકરિયાત વર્ગ માટે આ વર્ષ એકંદરે રાહત આપનારું છે.